Ding-da-da / Da l' smo ljudi
Ding-da-da / Da l' smo ljudi je singl ploča sarajevske pop rock grupe Indexi. Objavila ga je izdavačka kuća Diskoton 1974. godine. Muziku, tekst i aranžman za naslovnu pjesmu "Ding-da-da" napisao je basist Indeksa Fadil Redžić, dok je na B strani singla pjesmu "Da l' smo ljudi" tekst napisao Ranko Boban, a muziku i aranžman gitarist Idexa Slobodan "Bodo" Kovačević. Obje pjesme napisane su u pop muzičkom stilu sa zanimljivim tekstom u pjesmi "Da l' smo ljudi". Fotografiju i dizajn za omot singl ploče Indexa "Ding-da-da / Da l' smo ljudi" uradio je Dragan S. Stefanović.